### Beslutning

Anbefales, med bemærkning om Teknik- og Miljøudvalgets drøftelser indarbejdes i et supplerende bilag inden behandling i Økonomiudvalget/Kommunalbestyrelsen og anbefales at indgå i kommuneplanforslaget.

### Sagsfremstilling

## Resume og sagens baggrund

Kommunalbestyrelsen besluttede på møde den 29. maj 2024 at igangsætte revision af Kommuneplan 2021-2032. Undervejs er indholdet i revisionen blevet præciseret, og der er gennemført politiske temamøder. Administrationen fremlægger nu Forslag til Kommuneplan 2025-2036 med henblik på offentlig høring i 10 uger hen over sommeren 2025, umiddelbart efter godkendelse i Kommunalbestyrelsen.

## Indstillinger

Direktøren indstiller at:

1. Forslag til Kommuneplan 2025-2036 godkendes til offentligt fremlæggelse i 10 uger fra uge 28 til og med uge 38.
2. Kommunalbestyrelsen inviterer til borgermøde om kommuneplanforslaget i høringsperioden, tirsdag den 19. august 2025 i [adresse].
3. Miljøvurdering af kommuneplanforslaget offentliggøres sammen med planforslaget.
4. Administrationen bemyndiges til at foretage nødvendige redaktionelle ændringer inden planforslaget fremlægges offentligt.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Præsentation af Kommuneplan 2025-2036*
Forslag til Kommuneplan 2025-2036 kan tilgås via link på bilag 1 ([url]), der også indeholder et overblik over den strukturelle opbygning af kommuneplanen.

Kommuneplanen fastlægger for en periode på 12 år de overordnede mål og retningslinjer for kommunens udvikling, såvel i byerne som i det åbne land. Kommuneplanen har afsæt i planloven og statslige udmeldinger om kommuneplanlægningen, og den skal afspejle landsplanlægningen og den regionale planlægning.

Kommuneplanforslaget er formelt set en fuld revision af tidligere Kommuneplan 2021-2032, men har fokus på udvalgte temaer, som har afsæt i de statslige udmeldinger på planområdet samt *[adresse] udviklingsstrategi frem mod 2035 – fremgang får flere med i fællesskabet.*

*Helge Lauridsen i revisionen*Kommunalbestyrelsen har fastlagt tre hovedtemaer i revisionen, hhv. *erhvervs- og boligudbygning* samt et nyt tema, *Vand på tværs.* Teknik- og Miljøudvalget og Kommunalbestyrelsen er i revisionsperioden løbende blevet orienteret om arbejdet, ved temamøder om de tre hovedtemaer og ved Planseminaret i foråret 2025. Udover hovedtemaerne er to andre temaer revideret som følge af et konkret behov for opfølgning og ajourføring: *Turisme og Bevaringsværdige bygninger*. Desuden indeholder planforslaget et nyt tema, *Strategisk planlægning for bymidter*, som følge af en ændring i planloven. En række specifikke og generelle rammebestemmelser er revideret med afsæt i hovedtemaerne og en generel opfølgning og ajourføring.

Nedenfor beskrives hovedindholdet i den gennemførte revision for de berørte temaer. Uddybende er vedlagt følgende bilag:
Bilag 1 - Link til planforslag samt oversigt over digital opbygning
Bilag 2 - Notat med overblik over nye mål og retningslinjer
Bilag 3 - Turistpolitisk Redegørelse
Bilag 4 - Dokument med overblik over ændringer i rammebestemmelser
Bilag 5 - Miljøvurdering

*Hovedtema om erhvervsudbygning*Kalundborg Kommune  har  i den seneste planperiode oplevet en stor erhvervsvækst og har næsten opbrugt erhvervsarealerne i Kalundborg. Derfor udlægges tre nye erhvervsområder på i alt 140 ha, understøttet af den kommende [adresse].

Som led i den samlede erhvervsstrategi udlægges 56 ha til tung industri i [adresse], i forlængelse af de eksisterende erhvervsområder. Der udlægges samtidig rammer til håndtering af regn- og overfladevand, som også skaber muligheder for natur og biodiversitet. Dette er illustreret på en principskitse, som danner forudsætningen for den videre planlægning.
Et motorvejsnært erhvervsområde på 14 ha styrker tilgængeligheden og tiltrækker virksomheder med behov for synlig placering og god infrastruktur.

Syd for Kalundborg udlægges et 70 ha stort erhvervsområde til tung industri med fokus på energi-, PTX-, biosolutions- og farmaceutisk produktion. Placeringen tæt på [adresse] og den kommende omfartsvej giver stærke synergier og adgang til energiinfrastrukturer og havnen.

Politiske mål og retningslinjer for temaet *Erhvervsudbygning* samtprincipskitsen for [adresse] kan ses på bilag 2, afsnit 1.

*Hovedtema om boligudbygning*På baggrund af væksten i den forudgående planperiode udlægges der i denne revision nye arealer til boligudbygning samtidig med, at der fokuseres på byomdannelse og byfortætning.

Der er udlagt nye arealer til boligudbygning i hhv. Kalundborg nordøst, og omkring Svebølle og Snertinge. I Kalundborg nordøst er der udlagt et nyt areal med en rummelighed på ca. 638 boliger og i Svebølle er der udlagt to nye arealer med en rummelighed på hhv. ca. 77 boliger og 55 boliger. I Snertinge er et eksisterende boligareal udvidet, hvilket giver plads til yderligere 20 boliger.

For at styrke planlægningen indføres *Stedsanalyse* som bærende princip og metode i den indledende del af planarbejdet. Det skal sikre, at områdernes kvaliteter og mulige udfordringer afdækkes tidligt i processen, ligesom det giver et styrket grundlag til at planlægge for helhedsorienterede løsninger, som skaber merværdi for både projekt, samfund og natur, herunder klimatilpasning og beskyttelse af naturværdier.

I andre bysamfund sker der enkelte omplaceringer af arealudlæg.

Politiske mål og retningslinjer for temaet *Boligudbygning* kan ses på bilag 2, afsnit 2.

*Hovedtema om**Vand på tværs - Oversvømmelse og klimatilpasning*Formålet med det nye hovedtema er at anerkende vandet i landskabet som værende både en ressource og en udfordring, og sætte fokus på, hvordan man i planlægningen kan arbejde mere helhedsorienteret med landskabsbaseret vandhåndtering. Vand er en gennemgående ressource, der forbinder byudvikling, natur og klimatilpasning. Vand udgør både en planlægningsmæssig udfordring og en mulighed for at skabe merværdi. Ved at give plads til vandet i bymiljøet er der mulighed for at håndtere klimaforandringer med øgede vandmængder og samtidig styrke biodiversitet, rekreative kvaliteter og det byggede miljø.

Vandhåndtering integreres i blågrønne strukturer frem for at betragtes som en isoleret, teknisk infrastruktur. Terrænbaserede løsninger kan skabe større sammenhæng i landskabet og bidrage til både økologiske og sociale kvaliteter. Vand forbinder mennesker, natur og by – og skaber værdi på tværs af temaer.

Politiske mål og retningslinjer for temaet *Oversvømmelse og klimatilpasning* kan ses på bilag 2, afsnit 3.

*Tema om udpegning af bevaringsværdige bygninger*Med udgangspunkt i de udpegede værdifulde kulturmiljøer er administrationen påbegyndt arbejdet med at udpege *bevaringsværdige bygninger,* i første omgang i  tre landsbyer, der ikke er omfattet af bevarende lokalplaner, Føllenslev, [adresse] og [adresse].

Udpegningen vil give kommunen det formelle grundlag til at modsætte sig nedrivning af bevaringsværdige bygninger , jf. Lov om bygningsfredning og bevaring af bygninger og bymiljøer. Arbejdet med udpegningen af bevaringsværdige bygninger i de øvrige værdifulde kulturmiljøer i landsbyer vil fortsætte i kommende planperiode, og vil kunne indarbejdes i kommuneplanen med et kommuneplantillæg.

Politiske mål og retningslinjer for temaet "*bevaringsværdige bygninger"* kan ses på bilag 2, afsnit 4.

*Tema om turisme*
Kalundborg Kommune har i samarbejde med Destination [adresse] udarbejdet en ny Turistpolitisk Redegørelse 2025 med tilhørende overnatningsstatistik, som kan ses på bilag 3

Der er i den turistpolitiske redegørelse peget på fire overordnede fokusområder med tilhørende indsatser, der vurderes som vigtige og centrale for at understøtte turismen som et erhverv. Flere af fokusområderne i temaet*"turisme"* omfatter indsatser, der er med til at understøtte udviklingen på kommunens øvrige politikområder som fx kultur og fritid, detailhandel, bosætning osv. Turismeerhvervet kan spille en vigtig rolle ved at skabe lokal beskæftigelse og udvikling i byerne og i de mindre lokalsamfund.

Politiske mål for temaet *Turisme* kan ses på bilag 2, afsnit 5.

*Tema om strategisk planlægning for bymidter*Strategisk planlægning for bymidter i mindre og mellemstore byer er et nyt tema i kommuneplanlægningen, som fremgår af planloven. I Kalundborg Kommune er det Kalundborg og Høng som er omfattet af bestemmelsen. Formålet er at skabe mere liv i bymidterne og sikre, at kommunen har et vedvarende fokus på udviklingsmuligheder og planlægning. Redegørelsen fortæller, hvordan kommunen har arbejdet med udviklingen i de to bymidter, og hvad kommunen er optaget af. Overskrifterne for fortællingen er, i overensstemmelse med planlovens krav til indholdet, dialog, målsætninger og virkemidler, offentlige funktioner samt bygninger og kulturmiljøer.

Politiske mål og retningslinjer for temaet *S**trategisk planlægning for bymidter* kan ses på bilag 2, afsnit 6.

*Generelle rammebestemmelser*De generelle rammebestemmelser er gældende, hvor intet andet er nævnt om det pågældende emne under det enkelte rammeområdes bestemmelser.

Der har været et behov for at revidere de generelle rammebestemmelser for de tværgående emner. Nogle rammebestemmelser er udgået, nogle rammebestemmelser er uændret, andre er revideret og andre igen afventer en senere revision.

Status på de generelle rammebestemmelser efter revision kan ses i skemaoversigten på bilag 2, afsnit 7.

*Specifikke rammeområder*
De specifikke rammer er bindeled mellem hovedstrukturens mål og retningslinjer og den mere detaljerede lokalplanlægning. Bestemmelserne fastlægger anvendelses- og byggemulighederne i de enkelte dele af kommunen. De er grundlaget for den fremtidige lokalplanlægning, men er også vejledende for kommunens øvrige administration af områder og enkeltsager.

Revisionen indeholder udlæg af nye rammeområder samt visse indholdsmæssige ændringer. Alle nye rammer og eksisterende rammer som har gennemgået en revision kan ses på bilag bilag 2, afsnit 7 i en oversigt samt uddybet på bilag 4.

*Tekniske rettelser og omstrukturering*Udover revision af hovedtemaer, rammeområder og rammebestemmelser er der også foretaget en del tekniske rettelser og opdateringer af emner og indhold, der gør kommuneplanen som værktøj lettere at forholde sig til.

Ved denne kommuneplansrevision er den digitale opbygning i planen blevet ændret. Ved tilføjelse af et nyt hovedtema ”Natur og Vand”, fremgår Kalundborg Kommunes skærpede fokus på klimaindsatser og vandhåndtering i planlægning. Hovedtemaet er blevet hævet fra værende undersektion i [adresse] 2021-2032, under afsnittet ”By og landskab” med elementer fra sektionen ”Natur og kultur”. Det nye hovedtema ”Natur og vand”, indeholder derfor både elementer fra foregående kommuneplan og tilføjelser af nye underafsnit og emner.

Boris Brandt overblik over omstrukturering af planforslagets digitale opbygning kan ses på bilag 1.

*Miljøvurdering*Miljøvurderingen omhandler de dele af den nye Kommuneplan 2025-2036 , hvor der sker indholdsmæssige ændringer i forhold til gældende kommuneplan. Miljøvurderingen er foretaget som en kvalitativ vurdering på baggrund af eksisterende og tilgængeligt materiale. Miljøvurderingen kan ses på bilag 5.

Når der er tale om ændringer af eksisterende planer, er det dog kun ændringerne, der skal miljøvurderes, det vil sige, dér hvor der foretages en indholdsmæssig eller geografisk ændring af det hidtidige plangrundlag i form af nye og omplacerede arealudlæg samt ændringer af rammer og retningslinjer.

Afgrænsning af miljøvurderingen til [adresse] 2025-2036 har været i høring hos berørte myndigheder i 14 dage i perioden 17. marts - 31. marts 2025. I høringsperioden er der ikke indkommet kommentarer eller bemærkninger fra berørte myndigheder, der har givet anledning til at ændre afgrænsningen væsentligt.

Den endelige afgrænsning af miljørapporten til [adresse] 2025-2036 fremlægges som bilag til den sammenfattende redegørelse af miljørapporten sammen med offentlig bekendtgørelse af den endelige Kommuneplan 2025-2036.

*Offentlighedsfasen og borgermøde i høringsperioden*Når indberetningen af planforslaget til PlansystemDK er gennemført, vil høringsperioden blive annonceret på [adresse] hjemmeside, og fristen for at indgive høringssvar vil blive offentliggjort. Grundet sommerferie i juli måned vil høringsperioden være 10 uger og forventes at løbe fra uge 28 til uge 38 2025.

Administrationen forslår at Kommunalbestyrelsen afholder et borgermøde om kommuneplanforslaget i høringsperioden i uge 34 tirsdag den 19. august 2025 i [adresse].

## Økonomiske konsekvenser

Ingen.